CELEX: 32021R2317
Language: sk
Date: 2021-11-11 00:00:00
Title: Nariadenie Rady (EÚ) 2021/2317 z 11. novembra 2021 o prideľovaní rybolovných možností podľa Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov

28.12.2021   
               
               
                  SK
               
               
                  Úradný vestník Európskej únie
               
               
                  L 462/10
               
            
         NARIADENIE RADY (EÚ) 2021/2317
         z 11. novembra 2021
         o prideľovaní rybolovných možností podľa Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o partnerstve v odvetví udržateľného rybárstva medzi Európskou úniou a vládou Cookových ostrovov (1) (ďalej len „dohoda“) bola uzavretá rozhodnutím Rady (EÚ) 2017/418 (2) a nadobudla platnosť 10. mája 2017. Protokol o vykonávaní dohody (ďalej len „súčasný protokol“) sa predbežne vykonával od 14. októbra 2016 (3).
                  
               
                     (2)
                  
                  
                     Platnosť súčasného protokolu bola predĺžená o jeden rok (4) a jeho platnosť sa skončí 13. novembra 2021.
                  
               
                     (3)
                  
                  
                     Rada 7. júla 2020 poverila Komisiu začatím rokovaní s vládou Cookových ostrovov s cieľom uzavrieť nový protokol o vykonávaní dohody (ďalej len „protokol“).
                  
               
                     (4)
                  
                  
                     Výsledkom uvedených rokovaní bolo parafovanie protokolu 28. júla 2021.
                  
               
                     (5)
                  
                  
                     Rada prijala 11. novembra 2021 rozhodnutie (EÚ) 2021/2317 (5) o podpise a predbežnom vykonávaní protokolu.
                  
               
                     (6)
                  
                  
                     Rybolovné možnosti stanovené v protokole by sa mali rozdeliť medzi členské štáty na celé obdobie jeho vykonávania.
                  
               
                     (7)
                  
                  
                     Toto nariadenie by malo nadobudnúť účinnosť čo najskôr vzhľadom na hospodársky význam rybolovných činností Únie v rybolovných oblastiach Cookových ostrovov a na potrebu vyhnúť sa prerušeniu týchto činností po skončení platnosti súčasného protokolu.
                  
               
                     (8)
                  
                  
                     Protokol sa bude predbežne vykonávať odo dňa jeho podpisu, aby sa umožnili rybolovné činnosti plavidiel Únie. Toto nariadenie by sa preto malo začať uplatňovať od rovnakého dátumu,
                  
               PRIJALA TOTO NARIADENIE:
         
            Článok 1
            Rybolovné možnosti stanovené v Protokole o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov (ďalej len „protokol“) sa rozdeľujú medzi členské štáty takto:
            Plavidlá na lov tuniakov vakovou sieťou:
            
                        —
                     
                     
                        Španielsko: 3 plavidlá
                     
                  
                        —
                     
                     
                        Francúzsko: 1 plavidlo.
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 17. decembra 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. novembra 2021
            
               
                  Za Radu
               
               
                  predseda
               
               Z. POČIVALŠEK
            
         
         
            (1)  Ú. v. EÚ L 131, 20.5.2016, s. 3.
         
            (2)  Rozhodnutie Rady (EÚ) 2017/418 z 28. februára 2017 o uzavretí Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode v mene Európskej únie (Ú. v. EÚ L 64, 10.3.2017, s. 1).
         
            (3)  Ú. v. EÚ L 289, 25.10.2016, s. 1.
         
            (4)  Ú. v. EÚ L 395, 25.11.2020, s. 1.
         
            (5)  Rozhodnutie Rady (EÚ) 2021/2317 z 11. novembra 2021 o podpise v mene Európskej únie a predbežnom vykonávaní Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov (Ú. v. EÚ L 463, 28.12.2021, s. 1).